

#  РЕПУБЛИКА БЪЛГАРИЯ

#  Министерство на земеделието и храните

 Областна дирекция “Земеделие”- гр. Русе

**ОДОБРЯВАМ:...................................**

**ГЕОРГИ ТАХОВ**

**Министър на земеделието и храните**

**ПРОТОКОЛ**

**№ 9/20.09.2024 год.**

Днес, 20.09.2024 г. в 11,00 часа, на основание чл.56и, ал.1 и чл.56м от Правилника за прилагане на Закона за собствеността и ползването на земеделските земи /ППЗСПЗЗ/, в сградата на Областна дирекция „Земеделие” – гр. Русе, комисия, назначена със Заповед № РД-07-176/18.09.2024 г. на Директора на Областна дирекция „Земеделие” – гр. Русе:

ПРЕДСЕДАТЕЛ:

Гюнай Кадънкова – Главен директор на Главна дирекция „АР”, Областна дирекция „Земеделие” – гр. Русе;

СЕКРЕТАР:

Венета Иванова – Главен юрисконсулт в Дирекция „АПФСДЧР”, Областна дирекция „Земеделие” – гр. Русе;

ЧЛЕНОВЕ:

Маргарита Христова Тодорова – младши експерт в Дирекция „АПФСДЧР“, Областна дирекция „Земеделие“ – гр. Русе

се събра във връзка с провеждане на първа процедура на търг с тайно наддаване по реда на чл.27, ал.8 от ЗСПЗЗ, за имот частна държавна собственост, представляващ свободен, негоден за земеделско ползване и не подлежащ на възстановяване, находящ се в бивш стопански двор на организации по §12 и 29 от ПЗР на ЗСПЗЗ, на основание Заповед № РД-04-216/15.08.2024 г. на Директора на ОД „Земеделие” – Русе, публикувана във вестник „Утро” бр. 157/16.08.2024 г., интернет страниците на Областна дирекция „Земеделие” – Русе и на Министерство на земеделието и храните, на информационното табло на Областна дирекция „Земеделие – Русе и в офиса на съответната общинска служба по земеделие, в кметството на населеното място по местонахождение на имота и общината.

В законоустановения срок, определен със Заповед № РД-04-216/15.08.2024 г. на Директора на ОД „Земеделие” – Русе са постъпили 2 /два/ броя запечатани плика с тръжни документи с входящи №№ 1/27.08.2024 г. и 2/27.08.2024 г., с ненарушена цялост, запечатани в непрозрачни пликове, заведени в регистър на ОД „Земеделие” – Русе за участие в обявения търг.

Комисията разгледа постъпилите заявления за участие в обявения търг, за продажба на следния имот частна държавна собственост:

**- УПИ XII от кв.177 -** частна държавна собственост с площ 1489,8 кв.м, свободен парцел в стопански двор по регулационния план на гр. Ветово, община Ветово, област Русе с начална тръжна цена **7150,00 лева /седем хиляди сто и петдесет лева/.**

Началната тръжна цена на имота е по пазарна оценка, изготвена от независим оценител, вписан в регистъра на независимите оценители. Комисията разгледа постъпилите заявления за участие в обявения търг с тайно наддаване за продажбата на имот частна държавна собственост по реда на постъпването и регистрирането им в регистъра на Областна дирекция „Земеделие” – гр. Русе.

След отваряне на пликовете с постъпилите заявления за участие в обявения търг с тайно наддаване, за продажба на имот частна държавна собственост, представляващ свободен, негоден за земеделско ползване и неподлежащ на възстановяване, комисията

**КОНСТАТИРА:**

1. В плик **с входящ № 1/27.08.2024 г. от Е. Н. К., ЕГН \*\*\*\*\*\*\*\*\*\*, с адрес**: \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*, комисията констатира наличието на:

- 1 /един/ брой заявление;

- Платежно нареждане от 26.08.2024 г., за внесен депозит по сметката на Областна дирекция „Земеделие” – гр. Русе в ОББ – гр. Русе в размер на 715,00 лв. /10 % от началната тръжна цена на имота/;

- декларация за липса на свързаност с друг кандидат по смисъла на Търговския закон и ЗМСП;

- декларация по образец, утвърден със Заповед № РД-08-252/12.02.2019 г. на Директора на ОД „Земеделие“ – гр. Русе, която не е попълнена и не е подписана от кандидата;

- удостоверение с изх.№ ГР-2092-30–001/26.08.2024 г., издадена от Община Ветово за идентичност на лице с различни имена.

Комисията установи, че внесеният депозит, както и приложените документи: заявление, платежно нареждане, декларация за липса на свързаност с друг кандидат по смисъла на Търговския закон и ЗМСП, отговарят на изискванията, но не е попълнена и подписана декларацията за събиране, съхраняване и обработване на лични данни във връзка с Регламент /ЕС/ 2016/679 на Европейския парламент и на Съвета от 27.04.2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО/Общ регламент относно защитата на данните/, по форма, одобрена със заповед на Директора на Областна дирекция „Земеделие“ – Русе.

Не е приложено копие от документа за собственост, на имота, съседен на имота – обект на търга, с което комисията прие документите за нередовни, не отговарят на изискванията по чл.56к, ал.7 от ППЗСПЗЗ, предвид което кандидатът не се допуска до участие в търга.

2. В плик **с входящ № 2/27.08.2024 г. от В. Г. П., ЕГН \*\*\*\*\*\*\*\*\*\*,** с адрес: \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*, комисията констатира наличието на:

- 1 /един/ брой заявление;

- Платежно нареждане от 26.08.2024 г., за внесен депозит по сметката на Областна дирекция „Земеделие” – гр. Русе в „БАНКА ДСК“ – гр. Русе в размер на 715,00 лв. /10 % от началната тръжна цена на имота/;

- декларация за липса на свързаност с друг кандидат по смисъла на Търговския закон и ЗМСП;

- декларация по образец, утвърден със Заповед № РД-08-252/12.02.2019 г. на Директора на ОД „Земеделие“ – гр. Русе, която не е попълнена и не е подписана от кандидата;

Комисията установи, че внесеният депозит, както и приложените документи: заявление, платежно нареждане, декларация за липса на свързаност с друг кандидат по смисъла на Търговския закон и ЗМСП, отговарят на изискванията, но не е попълнена и подписана декларацията за събиране, съхраняване и обработване на лични данни във връзка с Регламент /ЕС/ 2016/679 на Европейския парламент и на Съвета от 27.04.2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО/Общ регламент относно защитата на данните/, по форма, одобрена със заповед на Директора на Областна дирекция „Земеделие“ – Русе.

Не е приложено копие от документа за собственост, на имота, съседен на имота – обект на търга, с което комисията прие документите за нередовни, не отговарят на изискванията по чл.56к, ал.7 от ППЗСПЗЗ, предвид което кандидатът не се допуска до участие в търга.

След извършената проверка на подадените в Областна дирекция „Земеделие” – Русе заявления по образец съгласно чл.56к от ППЗСПЗЗ за участие в търга, комисията

**РЕШИ:**

 В изпълнение на чл.56м, ал.1, т.2 от ППЗСПЗЗ, кандидатите Е. Н. К., подал плик с вх.№ 1/27.08.2024 г. и В. Г. П., подал плик с вх.№ 2/27.08.2024 г. не се допускат до участие в търга, поради непопълнени и неподписани декларации за събиране, съхраняване и обработване на лични данни във връзка с Регламент /ЕС/ 2016/679 на Европейския парламент и на Съвета от 27.04.2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО/Общ регламент относно защитата на данните/, по форма, одобрена със заповед на Директора на Областна дирекция „Земеделие“ – Русе и не приложени копия от документите за собственост, на имотите, съседни на имота – обект на търга, с което комисията прие документите за нередовни и не отговарящи на изискванията по чл.56к, ал.7 от ППЗСПЗЗ.

 Поради това, че не може да се изпълни регламента на чл.56к, ал.8, изречение второ от ППЗСПЗЗ, а именно търгът може да се проведе само, когато за всеки обявен имот са подадени повече от едно заявление за участие от лица, собственици на отделни имоти, съседни на имота – обект на търга, допуснати за участие в търга, тръжната процедура се прекратява.

 За горепосочения имот, следва да бъде проведена нова процедура по реда на чл.56к, ал.10 от ППЗСПЗЗ, в която могат да участват всички заинтересовани лица.

Протоколът се обявява на информационното табло на Областна дирекция „Земеделие“ – гр. Русе и на интернет страницата на дирекцията. На основание чл.56м, ал.2 от ППЗСПЗЗ  в 7-дневен срок от обявяването му участниците в търга могат да направят писмени възражения до тръжната комисия. Тръжната комисия се произнася по възраженията в 5-дневен срок, като за разглеждането им се съставя протокол, в който се посочват мотивите за приемането или за отхвърлянето им.

 Търгът приключи в 11,30 часа.

 Настоящият протокол се състави в три еднообразни екземпляра.

 **КОМИСИЯ:**

 **ПРЕДСЕДАТЕЛ:........../П/......................**

 **/Гюнай Кадънкова/**

 **СЕКРЕТАР:............./П/.........................**

 **/Венета Иванова/**

 **ЧЛЕН:................./П/...........................**

 **/Маргарита Тодорова/**